b'\n_START_ARTICLE_\nJolin Am\n_START_PARAGRAPH_\nJolin Am (moldavsko \xd0\x81\xd0\xbb\xd1\x8b\xd0\xbd \xd0\x90\xd0\xbc,\xc2\xa0\xc2\xbbdolina brkatega sera\xc2\xab) je globoka in ozka soteska v gorovju Gurvan Sajhan na jugu Mongolije. Dolina je dobila ime po brkatem seru, ki se imenuje v mongol\xc5\xa1\xc4\x8dini Jol. Brkati ser je ujeda iz dru\xc5\xbeine jastrebov, zato je ime pogosto prevedeno tudi v\xc2\xa0\xc2\xbbDolina jastrebov\xc2\xab\xc2\xa0ali\xc2\xa0\xc2\xbbDolina orlov\xc2\xab._NEWLINE_Dolina se nahaja v Narodnem parku Gobi Gurvansajhan._NEWLINE_Jolin Am se nahaja v delu gorovja Gurvan Sajhan, ki se imenuje Zuun Sajhanii Nuruu (Vzhodna lepotica). Obmo\xc4\x8dje, ki je del pu\xc5\xa1\xc4\x8dave Gobi, je dele\xc5\xbeno le malo padavin. Vseeno je Jolin Am znana po globokem polju ledu. Led dose\xc5\xbee do konca zime debelino ve\xc4\x8d metrov in je nekaj kilometrov dolgo. V preteklosti se je led obdr\xc5\xbeal vse leto, vendar se zadnje \xc4\x8dase umakne do septembra.'